बिपिएफनि आमोलाव गोबां जाख्ल’नाय , नासयनाय आरो जाख्ल’नायनि सायाव गोसो बायफ्लेनानैनो रायजोफोरा उदां जानो हास्थायदों आरो सोलायनाय नायगिरनानै लोब-लोब ओंखारबोदों । बे बाथ्राखौ बुंदों पासनै सेरफां बियाबनि इउपिपिएलनि बिजाथि दिपक बरालआ ৷ खौरांगिरिफोरजों दान्दिसे मोगा-मोगि जानाय समाव दिपक बरालआ बे बाथ्राखौ बुंफुरदों ৷ बिजाथि बरालआ बुंबावो दि बे बेलायाव प्रमद बर’नि दैदेन्नायाव इउपिपिएलनि गोदान सोरखार फैनाया रोखा जाबाय ৷ बिनिखायनो रायजोफोरा ज’ज’ ओंखारबोनानै फोथायनाय होदों आरो फैबाय थानाय समाव खेबसेनि थाखाय इउपिपिएल दोलोखौ हायुङाव लाबोनो रायजोफोरखौ खावलायो ৷ लोगोसेयैनो इउपिपिएलनि बिजाथि दिपक बरालनि देरहानाया रोखा होन्नानै फोरमायो ৷